**יעקב גולדשמיט (רינגל)**

רינגל נולד בשלושים במרץ 1920 בעיירה מייניגוב בגרמניה. בשנת 1939 עלה ארצה והצטרף לגרעין אל-גביש, שם הכיר את רעייתו לעתיד שו (שולמית)ונולדו להם שני בנים, רפי זכרו לברכה ויהושע יבדל לחיים ארוכים. רינגל נהרג בהתפוצצות מחסן חומרי נפץ בחורשות כפר מנחם.

 "רינגל -החוברת לזכרך באה לספר עליך והנה היא באה לספר על עצמנו, על חיינו, על

 אנשינו, כאילו את המוות היא באה להזכיר- והנה היא מעידה על החיים..

על דמות האדם שלנו, על מאבקו. על טעם חיינו."

מתוך החוברת לזכרו.

**עמרם בן חורין**

עמרם נולד בארבעה בספטמבר 1939 בכפר מנחם, בן בכור להוריו תקווה ויהודה זכרם לברכה. בשנת 1964 נישא לשולמית ונולד להם בן, צור. עמרם נהרג במלחמת ששת הימים בהסתערות על העיר עזה. לאחר הרבה לבטים ומחשבה החלטתי לעשות את הדבר-לחשוף את המכתבים שבהם כתב את אשר חשב והרגיש... נראה לי שהמכתבים הם לפעמים כעין יומן, יכולים לעזור, להכיר את הדמות היקרה לא רק כפי שחבריו ראוהו אלא, כפי שהוא ראה, הבין וניתח את עצמו.

שולמית

 "

**יוחנן בן חורין**

יוחנן נולד בעשרה באפריל 1945 בכפר מנחם להוריו תקווה ויהודה זכרם לברכה. את שירותו הצבאי עשה במסגרת הנח"ל. במאי 1967 גויס לחזית הדרום. יוחנן נהרג במהלך הסתערות כוח צנחנים על מתחם מצרי. יהי זכרו ברוך.

"עוצם עיניים ומנופף ידיים לצדדים (כמו מנצח), בעוד הרדיו מנגן בחדר הסמוך,

כאילו כלום לא קיים: רק שניהם – המוסיקה ונני...לעיתים, עומד בעיניים עצומות,

ושר או מזמזם, את הליווי של איזה יצירה לחצוצרה. נני היה באמת תופעה מיוחדת. "

מירה אחותו.

**דני גלבוע**

דני נולד בשלושה-עשר במרץ 1942 בכפר מנחם, בן בכור להוריו דבורה וחיים ז"ל. בקיץ 1967 נשא לאשה את שרה ונולדו להם שתי בנות, יערה ונירית. בנובמבר 1970 נפל, בדרכו לשירות מילואים.

"מה לעשות שרה? צבא זה צבא? אנחנו נתבעים להקריב די הרבה משך השירות הצבאי שלנו....

הצבא הוא שלנו ובלעדיו אין לנו קיום." שלום ולהתראות" דני.

**גבריאל ברעם**

גברי נולד בעשרים ושישה בדצמבר 1954 בכפר מנחם, בנם הצעיר של רוזקה ומיירים זכרם לברכה. כאשר פרצה מלחמת יום הכיפורים גויס לחזית המצרית וכשלא התקבל ממנו כל סימן חיים הוא הוכרז נעדר. כחצי שנה לאחר סיום המלחמה נמצא הטנק בו נהרגו גברי וכל צוות הטנק.

"לבני היקר "האבוד": הלילה בשעה 12:30 הודיעו לי שאתה ח י ח י חי! ! !

נשיקות מאבא שיושב כעת ומוסר את הידיעה הטובה לאמציה בכתב. בנשיקות ובאהבה (בלי

חרדה) שלך אמא ואבא".

**עמוס ברגר**

עמוס נולד בארבעה-עשר בינואר 1953 בכפר סבא להוריו אליהו וצילה זכרם לברכה. בטרם מלאה לו שנה הצטרפה המשפחה לכפר מנחם. לאחר שנת שירות בשומר הצעיר התגייס לשריון. עמוס נהרג במלחמת יום הכיפורים בקרבות רמת הגולן.

"לא מסתדרות לי המילים, ולא המחשבות. איך אכתוב על בן? תם ונשלם עשרים שנות אושר. אמא.

**ראובן כהן**

ראובן נולד בשניים במרץ 1946 בקבוצת אבוקה, בן בכור לז'וז'ה ואביגדור זכרם לברכה. עם התפרקות הקבוצה עברה המשפחה לכפר מנחם. ב-1971 נשא לאישה את אתי. ראובן נפל במלחמת יום הכיפורים בקרבות רמת הגולן.

בני, חברי ושותפי אני תקווה כי החומר ערוך, קרוב לטעמך ומשקף את ייחודך.

אביגדור (אבא?)

**גיא שלו**

גיא נולד בכפר מנחם בשנים-עשר באפריל 1960. בנם הבכור של טוביה זכרו לברכה ושרקה תיבדל לחיים ארוכים. לאחר סיום לימודיו התגייס לסיירת גולני. גיא נהרג בפשיטת צה"ל על מעוזי מחבלים בדרום לבנון. יהי זכרו ברוך.

 והיום ענבלי מספרת שהכרת כל ציפור לפי קולה, מעופה וצבעיה,

וכל צמח. לא תארתי שקלטת כל כך הרבה מטיולים אלה, הייתי צריכה לשמוע זאת מענבלי ולקרא במכתביך."

אמא

**גדי פטיש**

גדי נולד בכפר מנחם בעשרים וחמישה ביוני 1944 להוריו יוכבד ואברשקה זכרם לברכה. גדי נישא לאינה ונולדו להם שתי בנות, הדר ויפעת. בשל הצלילות הרבות בקישון במהלך שירותו הצבאי, חלה בסרטן. לאחר מאבק עיקש במחלה נפטר גדי בגיל 45.

גדי ילדי,....את כל אונו ונפשו השקיע במשק ילדים. תמיד שלו ומאורגן, אף פעם לא התרגז,

שום דבר בעולם לא הפריע לשקט הנפשי שלו."

אמא

**יואל בן אשר**

יואל נולד בעשרים ושלושה במרץ 1951, להוריו ארלט ורפאל זכרם לברכה בקיבוץ דן, משם הגיעה המשפחה לכפר מנחם. בקיץ 1973 נשא לאישה את סמדר ונולדו להם שלושה ילדים, נועם, אלה וענבל. בשל הצלילות הרבות בקישון, במהלך שירותו בצבא, חלה בסרטן ותוך שנה מגילוי המחלה מצא את מותו. יהי זכרו ברוך.

וגם אם יאמרו לי שזאת האדרה ואין בחיים כזאת אגדה

אהיה נבוכה ואומר שאלו הם צבעי האהבה"

מתוך החוברת לזיכרו